o
JUMALAN JUOKSUTYTÖT VIROSSA
Tervetuloa ohjelmaan Jumalan juoksutytöt!
Vieraanamme on nuori nainen Pärnusta.
Tervetuloa, Anne-Ly Roos! - Hei!
Anne-Ly, olet tehnyt elämässäsi monenlaista.
Viime aikoina olet myös avustanut TV7-kanavaa vapaaehtoisena.
Kertoisitko, mitä olet tehnyt ja mitä työ on sinulle antanut?
Olen pääasiassa kääntänyt ohjelmia englannista viron kielelle, -
niin ohjelmasarjoja kuin elokuviakin.
Koen työn kutsumuksena.
Niin saan hyödyntää kielitaitoani Jumalan kunniaksi.
Käännöstyö on mielenkiintoista. Näyttelen myös lastenohjelmassa.
"Lasten taivas" -ohjelmassa rooli- hahmoni on jänis. Se on hauskaa!
Työni on niin antoisaa, että haluan tehdä sitä jatkossakin.
Olet ollut lähes alusta asti mukana TV7:n toiminnassa.
Miksi haluat olla mukana?
Se tuntui sopivan minulle.
En työskentele juuri nyt muualla.
Halusin antaa vapaa-aikani Taivasten valtakunnan hyväksi.
Sydän suorastaan kiljui riemusta, kun minulle tarjottiin näitä töitä.
Uskon, että teen parhaillaan elämässäni oikeita asioita.
Teen vapaaehtoistyötä myös siksi, että nautin siitä.
Kielitaitosi koituu myös monelle katsojalle siunaukseksi, -
sillä harvat hallitsevat vierasta kieltä niin kuten sinä.
Sinulla on myös perhe. Millainen?
Avioiduin noin kaksi vuotta sitten.
Pidän avioliittoa suurena Jumalan ihmeenä elämässäni.
Nyt olen raskaana. Lapsi syntyy toukokuussa.
Perhe siis kasvaa! Perheeni on minulle taivaan lahja.
Perhe ei ole minulle itsestään selvyys, vaan Jumalan ihme.
Luulin jääväni perheettömäksi, mutta toisin kävi.
Jumala voi muuttaa olosuhteemme täysin toisenlaisiksi.
Kerroit, ettet ennen olisi uskonut olevasi joskus -
onnellisesti naimisissa ja odottavasi perheenlisäystä.
Mikä sai sinut niin luulemaan?
Ennen Jeesuksen kohtaamista elin aivan erilaista elämää.
Tiesin, että jos jatkan tyyliäni, jään ilman lapsia ja perhettä.
Olin tuolloin homoseksuaali.
Ajattelin, että olen syntynyt erilaiseksi.
Syvällä sydämessäni kaipasin perhettä, mutta -
en osannut auttaa itseäni.
Koska en halunnut miehiä, en voinut tulla raskaaksi.
Oikeastaan en tuntenut miehiä, sillä itsekin vartuin ilman isää.
Ehkä siksi turvauduin naisiin.
Mutta kaksi naista ei voi saada lasta.
Menneisyyttäni vasten tarkasteltuna on nykyelämäni suuri ihme.
Jumala muutti sydämeni, ajatukseni ja toiveeni oikeaan suuntaan, -
että eläisin oikeiden asioiden puolesta.
Minkälainen on ollut suhteesi Jumalaan?
Vartuitko uskovassa perheessä vai miten kohtasit Jumalan?
Perheeni ei ollut uskova.
Toki kävin lapsena pyhäkoulua, ja sillä oli vaikutuksensa.
Elin elämääni niin hyvin kuin vain osasin.
Etsin elämän tarkoitusta.
Koulunkäynti ja koko elämä tuntui tarkoituksettomalta.
Näin asioissa enemmän huonoja puolia.
Kaipasin kauniita asioita, mutta en löytänyt niitä.
Tunsin aina jotakin kiinnostusta Jumalaa kohtaan.
Jotkut puhuivat Jumalasta.
Halusin tietää, onko Jumala olemassa vai ei.
Minkä ikäisenä pohdit näitä asioita?
Peruskoulun lopulla, noin 15-16-vuotiaana.
Sen jälkeen minusta tuli suuri Madonna-fani.
Hän oli kaikki kaikessa. Perustin Viroon Madonnan fanikerhonkin.
Madonna oli esikuvani.
Mutta kuten tiedämme, on väärin palvoa ihmistä.
Ihmiset ovat vajavaisia, ja heiltä voi saada huonoja vaikutteita.
Itsekin sallin alkoholinkäytön ja vapaan seksuaalisuuden.
Kuitenkin kaipasin jotain todellista.
Miten tämä kaipauksesi muuttui konkreettisemmaksi?
Milloin aloit löytää vastauksia syvällisiin elämänkysymyksiin?
Madonnahan on saanut vaikutteita itämaisista uskonnoista, -
kuten buddhalaisuudesta.
Itsekin tutkin näitä uskontoja.
Toisinaan Madonna puhui Kristuksesta.
Madonna on taustaltaan katolilainen.
Jatkoin etsintääni.
Uskon Jumalan johdattaneen minua hengellisten kirjojen pariin.
Jumala johdatti minut myös työhön kirjapainoon.
Painoimme lentolehtistä hengellisestä tilaisuudesta.
Sen luettuani innostuin heti: tuonne on päästävä!
Niin osallistuin tilaisuuteen ja -
siellä koin ensi kertaa elävän Jeesuksen.
Tilaisuudessa Jumalan läsnäolo tuntui hyvin voimallisesti.
Tällöin sain ensimmäisen kosketukseni Kristukseen.
Kokemus piirtyi syvälle sisimpääni.
Kokemus liikutti sisintäsi, mutta teitkö heti uskonvalintasi?
Milloin käännyit ja otit Kristuksen Vapahtajaksesi?
En tilaisuudessa vielä käsittänyt, mitä minun tulisi tehdä.
Myöhemmin sain mahdollisuuden keskustella pastorin kanssa.
Tutustuin myös uskovaan tyttöön, joka ohjasi minua uskon tiellä.
Tunsin, miten Jumala kutsui ja rakasti minua henkilökohtaisesti.
En ollut ennen tuntenut, että joku rakastaa minua.
Jumala on persoonallinen olento.
Ymmärtäessäni tämän syttyi sydämessäni tuli.
Aikaisemmin näin pelkän verhon.
Nyt verho vedettiin edestäni ja koin elävän Jumalan, -
jonka luokse pääsemme Jeesuksen Kristuksen kautta.
Jumala haluaa olla isäni ja Hän haluaa minut tyttärekseen.
Nämä tuntemukset heräsivät uskovan ystäväni avulla.
Kääntymiseni tapahtumakulku kesti noin puoli vuotta.
Kerroit, miten aikaisemmin elit väärissä ihmissuhteissa.
Tuolloin pidit elämäntapaasi hyväksyttävänä.
Jatkoitko naissuhteitasi vai muuttuiko seksuaalisuutesi?
Seurustelin erään tytön kanssa silloin, -
kun hengelliset asiat alkoivat kiinnostaa minua.
Meillä oli hyvä suhde ja luulin viettäväni elämäni hänen kanssaan.
Pidin tyttöystävästäni kovasti.
Hiljalleen ymmärsin, että on kaksi tietä:
Jumalan osoittama ja vanha elämäntieni.
Kysyin uskovalta ystävältäni, -
että mitenköhän Jumala suhtautuu lesbosuhteeseeni?
Sydämeni musertui ajatellessani parisuhteeni päättymistä.
Inhimillinen rakkaus ja Jumalan rakkaus olivat ristiriidassa.
Uskova ystäväni sanoi, että suhteeni ei ole hyväksyttävä.
Että naisen ja miehen välinen avioliitto on paras vaihtoehto.
En ole ikinä itkenyt niin paljon! Menetyksen tuska oli mittaamaton.
Minun tuli luopua Jumalan vuoksi rakkaudellisesta ihmissuhteesta.
Päätös oli minulle kovin vaikea.
Pelkäsin tulevaa, mutta uskovat vakuuttivat Jumalan huolehtivan.
Että Jumala antaa kaiken moninkertaisena takaisin.
Valinta inhimillisen ja Jumalan rakkauden välillä oli -
elämäni vaikeimpia päätöksiä, sillä en vielä oikein tuntenut Jumalaa.
Mutta Jumala ilmaisi minulle erityisen rakkautensa.
Niin valitsin Jumalan rakkauden ja lopetin suhteen.
Sen jälkeen en solminut lesbosuhteita.
Elin seitsemän vuotta yksin, kunnes tapasin mieheni.
Tämä "valmistautumisaika" oli siis pitkä.
On upeata kuulla, millaisesta elämäntilanteesta lähdit -
ja minne päädyit. Ihmeellistä, mitä Jumala saa aikaan.
Nyt olet onnellisesti naimisissa miehen kanssa ja raskaana.
Olet jo vuosia ollut uskossa.
Jumala puhutteli sinua ja -
ymmärsit homosuhteen olevan tahtonsa vastainen.
Nykyään puhutaan paljon, niin Virossa kuin muuallakin, -
että homopareillekin olisi annettava oikeus avioitua.
Mitä mieltä sinä olet asiasta?
Voin puhua vain omalta kohdaltani, miten itse olen kokenut asian.
Tärkeintä on olla tuomitsematta ketään.
Ihminen, joka ei ole löytänyt Jumalaa, -
elää itsensä varassa.
Ihminen ikään kuin elää homoseksuaalisuuden vankina.
Hän ei pääse omin voimin vapaaksi.
Hänen ajatusmaailmansa on toisenlainen.
Kääntyminen homosta heteroksi on käsittämätön ihme.
Minusta homoseksuaalit eivät ole huonompia ihmisiä.
Myös heteroiden vapaat suhteet ovat vastoin Jumalan käskyä.
En käsitä, miksi homoseksuaalisuus on lisääntynyt nykyaikana.
Minkä vuoksi samaa sukupuolta olevat seurustelevat?
Ehkä he etsivät rakkautta, mutta väärällä tavalla.
Tai ehkä he pelkäävät vastuuta ja sitoutumista avioliittoon.
Miehen ja naisen on usein vaikeampi tulla toimeen -
kuin kahden samaa sukupuolta olevan.
Naiset ymmärtävät toisiaan. Ehkä pointti on siinä.
Emme saisi vain tuomita toisia syyttäen heitä syntisiksi.
Ihmisellä voi olla synnintunto, mutta hän ei voi auttaa itseään.
Vain kokemus Jumalan rakkaudesta voi heidät pelastaa.
Tästä olen vakuuttunut. Homotkin ovat tavallisia ihmisiä.
Tulkitsenko sinua oikein sanoessani, että -
niin homoseksuaali kuin vaikka päihderiippuvainenkin tietää -
sisimmässään toimivansa väärin tai itsetuhoisesti.
Emme saa tuomita ihmistä, joka taistelee riippuvuuden kourissa.
Sen sijaan pitäisi ohjata häntä kääntymään Jumalan puoleen.
Kuten sinä sait kuulla Jumalan kutsun, ja Hän hiljalleen -
vapautti sinut johdattaen oikealle tielle.
Niin, kun ihminen on vankina kuopan pohjalla, -
voivat toiset torua ja solvata kuopan reunalta.
Se on turhaa, sillä kuopasta ei pääse ylös omin voimin.
Vain Jeesus voi nostaa ihmisen sieltä ylös.
Toisen tuomitseminen on väärin.
Auttaminenkin vaatii viisautta, sillä kaikki eivät halua muutosta.
Minä halusin normaalia elämää, ja Jumala näki sydämeeni.
Tunsin olevani viallinen ja halusin parantua.
Mitä Jumala sinulle tänä päivänä merkitsee?
Hän on minulle Isä, jota minulla ei ole ollut.
Jumala on näyttäytynyt minulle ennen kaikkea läheisenä Isänä, -
eikä vain suurena, taivaan ja maan Luojana.
Jumala on oikea Isäni, joka pitää minusta huolen.
Turvaan Jumalaan aina, käytännön asioista alkaen.
Jumala opettaa ja johdattaa.
Hän ei ole suuruudessaan etäinen, vaan henkilökohtainen ja läheinen.
Anne-Ly, mistä unelmoit?
Monet unelmat ovat toteutuneet, ja olet kokenut ihmeitä.
Minkälaisia haaveita tulevaisuudesta sinulla on?
Haaveilen lapseni näkemisestä! Unelmoin myös omasta talosta.
Unelmoin pihasta ja kukkivasta puutarhasta.
Sekin tuntuu ihmeelliseltä, sillä ennen en pitänyt puutarhatöistä.
Ehkä Jumala loi ihmisluontoon kaipuun viljellä maata.
Onhan ihmiskunta aina viljellyt. Minäkin haluan hoitaa puutarhaa.
Haluaisin myös matkustella ja viedä lahjoillani Sanaa eteenpäin.
Haluan toteuttaa tehtävän, jonka Jumala on minulle suunnitellut.
Varmasti se on jotain jännittävää!
Tunnen, että minulla on vielä paljon tehtävää.
Elämä on vielä edessä ja olenhan vasta 31-vuotias.
Nyt haaveeni keskittyvät enemmän perheeseen kuin ulkomaailmaan.
Lapsen syntymähän on nyt ajankohtaista.
Olet hyvä esimerkki ihmisestä, joka on varttunut ilman isää ja -
etsinyt isän rakkautta myös vääristä lähteistä.
Sait kokea käänteen elämässäsi ja Jumalan eheyttävän vaikutuksen.
Jumala antoi turvallisuuden ja rakkauden tunteen perheen kautta.
Ehkä Jumala näyttää tällä tavoin myös omaa rakkauttaan.
Sen, mistä luovumme, Jumala antaa moninkertaisesti takaisin.
Saamme nauttia elämästä ja kaikesta Jumalan hyvyydestä.
Sinun elämäntarinasi todistaa toisille elävästä Jumalasta.
Jumala on suuri.
Mitä haluaisit sanoa katsojille, jotka ovat myös kasvaneet isättä?
Entä mitä sanoisit ihmiselle, joka painiskelee -
oman seksuaalisen identiteettinsä kanssa?
Sanoit, että mielestäsi kaikki avioliiton ulkopuoliset suhteet -
ovat haitallisia ihmiselle.
Ehkä joku katsojista etsii ulospääsyä näistä tilanteista.
Mitä sanoisit hänelle?
Miten neuvoisit häntä?
Näitä ihmisiä on paljon.
Haluaisin kertoa, että kaikki on mahdollista, -
kun Jeesus Kristus tulee elämään.
Hän muuttaa sinua ja puhdistaa kaikesta menneisyyden loasta.
Eletyn elämän syntitaakka voi viedä itsetunnon -
eikä osaa arvostaa itseään.
Jos pyydät ja käännyt Jumalan puoleen, Hän voi tulla elämääsi.
Hän puhdistaa sinut ja pukee puhtaisiin vaatteisiin.
Olet Jumalalle rakas ja hyvin arvokas.
Ihmisen on mahdollista päästä vapaaksi synneistään.
Mutta Jumala ei tule elämään, jos Häntä ei pyydetä rukoillen.
Voimme vapautua vääristä suhteista.
Jumala täyttää läheisyydenkaipuun -
ja kaiken, mitä toisistamme etsimme.
Kaikki on mahdollista hänelle, joka uskoo!
Muuta en osaa sanoa.
Nämä olivat toivon sanoja!
Mitä ihminen pitää mahdottomana on Jumalalle mahdollista.
Entiset ihmissuhteet saivat sinut tuntemaan itsesi likaiseksi.
Nyt kun katson sinua, silmäsi säteilevät -
ja koko olemuksesi huokuu tasapainoa.
Sinulla on kaikki hyvin. Miten koet itsesi naisena?
Olet vaimo miehellesi ja nainen.
Olen ollut kaksi vuotta naimisissa ja vasta tuntemattoman tien alussa.
Vaimon rooli ja naiseus ovat minulle uusia asioita.
Voin olla kuin Jumalan prinsessa.
En enää tee asioita, jotka on tarkoitettu miehille.
Miehet valloittavat ja hallitsevat.
Jumala työstää minua lempeämmäksi.
Raskaus on antanut naisellisuuden tunteen.
Raskaus on kuin naisellisuuden kruunu.
Lapsen odotuksen ihmettä ei voi sanoin kuvailla.
Sisälläni kasvaa uusi elämä, ja äitiys on edessä.
Olet saanut omanarvontuntosi takaisin.
Koetko nyt olevasi puhdas, pyhä ja arvokas naisena?
Suurimman osan aikaa kyllä.
Luonnollisesti välillä menneisyydestä nousee mieleen -
muistoja ihmissuhteista, joita avioliitto nostaa.
Erilaiset tilanteet nousevat mieleen, mutta silloin -
rukoilen Jeesukselta apua unohtaa ja puhdistautua.
Eheydyn joka päivä voimakkaammaksi.
Sinun sanomasi on toivon sanoma.
Että ei tule luovuttaa, vaan kääntyä Jumalan puoleen.
Kun ihminen tekee oman osuutensa, tulee Jumala varmasti apuun.
Jumala tuntee ihmissydämen ja johdattaa, -
mutta ihmisen itsensä on etsittävä Häntä.
Ei pidä jäädä kotiin miettimään, vaan on etsittävä ratkaisuja.
Tunnen, että voisimme nyt rukoilla.
Uskon, että rukouksessa on voimaa.
Voisimme rukoilla katsojien puolesta, -
jotka kokevat olevansa ylitse- pääsemättömässä tilanteessa.
Rakas Isä. Kiitämme, että voimme kääntyä puoleesi.
Kiitos, että kuulet rukouksemme.
Pyydämme, että huomaisit ne, jotka sinua etsivät.
He janoavat puhtautta, oikeata elämää.
Sinä näet heidän sydämiinsä.
Ojenna kätesi heitä kohti, kuten ojensit minunkin puoleeni.
Ohjaa ihmiset oikealle tielle, ehkä kirjallisuuden -
tai vaikka tämän ohjelman välityksellä, Isä.
Rukoilemme, että ne jotka haluavat, pääsisivät vapaiksi.
Että he voisivat elää Sinun tahtosi mukaista elämää.
Kosketa ja siunaa katsojia.
Anna taivaallinen kosketuksesi heidän elämäänsä.
Sinä kaipaat ja rakastat jokaista ihmistä.
Pyydämme tätä Jeesuksen nimeen. Aamen.
Kiitos rukouksestasi, siinä on voimaa.
Pelastuksen ja vapahduksen voimaa.
Sinulle, rakas katsoja, -
myös sinulle, joka painiskelet näiden ongelmien kanssa, -
haluan vielä sanoa, että etsi!
Raamattu sanoo, että etsivä löytää ja kolkuttavalle avataan.
Huuda Herraa apuun Jeesuksen nimeen.
Hän kuulee ja auttaa nostaen sinut ylös kuopasta, -
josta ei omin voimin pääse.
Jumala on luotettava ja hyvä myös sinua kohtaan.
Ota Hänet vastaan ja usko, että Jumala tahtoo sinulle parasta.
Ole siunattu ja kiitos seurasta!
Suomennos: Maria Peura